|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 81 | | КАРАР  10 нче август 2020 ел | |

|  |
| --- |
| Түбән Кама муниципаль районы Майская Горка авыл җирлегенең Җирдән файдалану һәм төзелеш кагыйдәләрен карау буенча гавами тыңлаулар билгеләү турында |

Җир кишәрлекләре хокук ияләренең уңайлы яшәеш шартлары, хокуклары һәм законлы мәнфәгатьләре буенча кеше хокукларын үтәү максатларында, 2004 елның 29 декабрендәге 190-ФЗ номерлы Россия Федерациясе Шәһәр төзелеше кодексының 5.1, 31, 33 статьялары, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28 статьясы нигезендә, Түбән Кама муниципаль районы Советының 2006 елның 13 октябрендәге 48 номерлы «Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турында» карары белән, карар бирәм:

1. Татарстан Республикасы Түбән Кама муниципаль районы муниципаль заказы кысаларында «Геоконсалтинг» ҖЧҖ тарафыннан эшләнгән «Майская Горка авыл җирлеге» муниципаль берәмлегендә Җирдән файдалану һәм төзелеш кагыйдәләрен карау буенча гавами тыңлаулар билгеләргә.

2. Гавами тыңлаулар үткәрү буенча комиссия составын расларга (кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны – Трудовой поселогы, Мәктәп ур., 11 йорт, авыл мәдәният йорты бинасы, холл, проектның электрон версиясе Майская Горка авыл җирлеге сайтында «Халыкка» бүлегендә, Түбән Кама муниципаль районының рәсми сайтында (e-nkama.ru/) «Түбән Кама районы - шәһәр төзелеше документлары» бүлегендә;

3.3. проект экспозициясен үткәрү сроклары – 2020 елның 17 августыннан гавами тыңлаулар үткәрү датасына кадәр;

3.4. проект экспозициясендә булырга мөмкин булган көннәр һәм сәгатьләр – 08:00 дән 16.00 сәгатькә кадәр;

3.5. гавами тыңлаулар үткәрү датасы – 2020 елның 17 сентябрендә;

3.6. гавами тыңлаулар үткәрү урыны һәм вакыты:

- Майская Горка авылы, Урман урамы, 25 йорт, мәгълүмати стенд янында 09:00 сәгатьтә;

- Выгороженный Ключ авылы, Үзәк урам, мәгълүмати стенд янында 10:00 сәгатьтә;

- Трудовой поселогы, Мәктәп урамы, 11 йорт, авыл мәдәният йортының актлар залында 13:30 сәгатьтә;

3.7. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Төзелеш һәм архи-тектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә әлеге карарны Түбән Кама муниципаль районының рәсми сайтында, гаммәви мәгълүмат чараларының матбугат басмаларында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. КФҮ нең мәгълүмат стендында һәм авыл җирлегенең мәгълүмат стендларында гавами тыңлаулар үткәрү турында хәбәрне, проект һәм мәгълүмати материалларны урнаштырырга;

5.2. проект экспозициясен уздыруны һәм экспозициягә килүчеләргә консультация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.3. әлеге карар билгеләгән срокларда һәм каралган тәртип нигезендә гавами тыңлауларны әзерләргә һәм үткәрергә;

5.4. гавами тыңлаулар нәтиҗәләре турында бәяләмәне массакүләм мәгълүмат чараларының матбугат басмаларында, Түбән Кама муниципаль районының һәм авыл җирлегенең рәсми сайтында, Түбән Кама муниципаль районы КФҮнең мәгълүмати такталарында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама муниципаль районы Башлыгының

2020 елның 10 нче август

81 нче номерлы карары белән расланган

кушымта

Түбән Кама муниципаль районы Майская Горка авыл җирлегенең

Җирдән файдалану һәм төзелеш кагыйдәләрен карау буенча

комиссия составы

|  |  |  |
| --- | --- | --- |
| Әхмәдиева А.Г. | - | ТР Түбән Кама муниципаль районы Башкарма комитеты-ның Төзелеш һәм архитектура идарәсе башлыгы, комиссия рәисе; |
| Шумилов С.Н. | - | Татарстан Республикасы Түбән Кама муниципаль районы-ның Майская Горка авыл җирлеге БК җитәкчесе, комиссия рәисе урынбасары. |
| Комиссия әгъзалары: | | |
| Нигъмәтҗанов А.Г. | - | Татарстан Республикасы Түбән Кама муниципаль районы Башкарма комитеты җитәкчесе урынбасары; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Баһманов Х.А. | - | Түбән Кама муниципаль районы Иҗтимагый советы җитәкчесе; |
| Ханов Ф.Г. | - | Түбән Кама муниципаль районы Башлыгының архитектура һәм шәһәр төзелеше мәсьәләләре буенча киңәшчесе; |
| Мостафин Р.Р. | - | Татарстан Республикасы Түбән Кама муниципаль районы Башкарма комитетының Төзелеш һәм архитектура идарәсе башлыгы урынбасары; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы. |